דבוקית

דְּבוּקִית מְעֻצָּה (שם מדעי: Malvaviscus arboreus) היא שיח בינוני ירוק-עד ממשפחת החלמיתיים<ref></ref><ref></ref>. מין זה, שמוצאו מאמריקה משמש לנוי בישראל, לרוב כגדר חיה. דדבוקית מעוצה מזכירה את קרובתה היביסקוס במראה הכללי, אך עליה קטנים יותר ופרחיה נראים כאילו הם "לא נפתחים", כאשר עלי הכותרת נשארים גלולים ושזורים, ומתוכם בולטים צינור האבקנים והצלקות בכ-2 ס"מ נוספים. הפריחה מתחילה בקיץ ונמשכת כל הסתיו עד החורף.<ref></ref>. 

דבוקית מעוצה מוכרת בישראל כשיח ותיק, שאוקלם על ידי רות בנימין בחוות הנוי, ונחשב לצמח גן חסון במרבית התנאים ומאריך שנים. לפי תיאורו, זהו שיח או עץ שמגיע לגובה של עד 4 מטרים בתנאי גידול של שמש מלאה או צל חלקי, ופרחיו משתלשלים. עם זאת, בפרסומים השונים לא מצוין שפרחיה של דבוקית מעוצה, ולא של אחד מזניה בארץ מוצאה באמריקה, הם משתלשלים. נראה שייתכן ויש בלבול בין המינים, וייתכן שהצמח הוותיק שנחשב בישראל כ"דבוקית מעוצה" הוא למעשה דבוקית משתלשלת (Malvaviscus penduliflorus)<ref></ref>. 

== טקסונומיה ומצאה של דבוקית מעוצה ==
הסוג דבוקית (Malvaviscus) כולל 10 מינים של שיחים, מטפסים ועצים. הגדלים באזורים הטרופיים והסובטרופיים של אמריקה. 

תפוצתה של המין דבוקית מעוצה היא ממקסיקו ועד טרינידד ופרו ובעיקר באזור הטרופי היבשה עונתית. מין זה כולל שני זנים: 

# הזן Malvaviscus arboreus var. arboreus היא שיח או עץ שתפוצתו ממקסיקו ועד טרינידד ופרו ובעיקר באזור הטרופי היבשה עונתית. הזן arboreus מאופיין בעלים בדרך כלל בלתי שסועים, ארוכים יותר מרחבים, קצותיהם מחודדים, והבסיס מעוגל (עד כמעט לבוב). הגבעולים מכוסים בשערות כוכביות עד כמעט קירחים (או קירחים לגמרי)<ref name=":0"></ref>.
# הזן Malvaviscus arboreus var. drummondii היא שיח שתפוצתו מטקסס ועד מקסיקו בעיקר באזורים הטרופיים. הזן drummondii מאופיין בעלים בעלי טרפים שסועים לעומק ל-3 אונות, ואורכם לפחות כאורך רוחבם. הקצה קהה (לעיתים מחודד), והבסיס בדרך כלל בעל צורת לב חזקה. הגבעולים קירחים בחלקם הקרוב לבסיס, ובחלקם המרוחק מכוסים בצפיפות בשערות קצרות ורכות<ref name=":0" />. 

בשנת 1999 סימה קגן הביאה ממשתלה בטקסס שני זנים גנניים השייכים לדבוקית מעוצה: זן דרומונד 'סופרבלומר' המצטיין בפריחה שופעת בצבע אדום והזן 'אלבה' שצבע הפרחים שלו לבן. שני הזנים 'סופרבלומר' ו-'Alba' הם סלקציה מעשה האדם.

== מורפולוגיה ==
אין זה נדיר למצוא תיאורים שונים של דבוקית מעוצה במקורות שונים, במיוחד כשמדובר במין נפוץ בעל שימושים מגוונים כמו דבוקית מעוצה. זה יכול לנבוע מכמה סיבות: השפעת תנאי גידול, שונות גנטית וזנים תרבותיים. יתכן שיש הבדל בין תיאור שנכתב על בסיס צמחי בר בתנאים טבעיים לבין תיאור שנכתב על בסיס זנים מתורבתים בגינות נוי. 

גובהה של דבוקית מעוצה נע מחצי מטר ועד 3 מ' ואפילו עד 10 מ'. הגבעולים הצעירים וצידם התחתון של העלים שעירים.

העלים דמויי ביצה רחבה או כמעט עגולים, בסיסם דמוי לב, בעלי 3 אונות על פי רוב. שפתם משוננת או תמימה כמעט, באורך של 4 עד 20 ס"מ (לעיתים עד 25 ס"מ) וברוחב של 3 עד 12 ס"מ. פני העלים מכוסים בשערות פשוטות וכוכביות באופן דליל עד צפוף. החפים בתחתית הפרח (Involucellar bractlets) הם צרים-כפיים. 

הפרחים אדומים, זקופים או נוטים כלפי מעלה ואינם נפתחים במלואם, אורכם 2.5 עד 5 ס"מ. 

הגביע משתייר ומלווה גביעון בעל 7 עד 12 חפים מפורדים זקופים וצרים מאוד וכמעט שווים באורכם לגביע. 

אונות הגביע מאוחות לאורך חצי עד שני-שלישים מאורכן, באורך של 8 עד 15 מ"מ, כשהן קרחות או שעירות; 

עלי הכותרת חופפים בזמן הפריחה, והם אסימטריים, בצורת יתד הפוך, ומאורכים לכיוון הבסיס, באורך של 1.5 עד 4 ס"מ (לעיתים עד 5 ס"מ). 

צינור האבקנים שמקיף את עמוד השחלה הוא 5 שיניים קודקודיות. הצלקות בולטות החוצה. 

הפירות הם דמויי ענבה, בדרך כלל אדומים, לא מכונפים, באורך של 8 עד 13 מ"מ (לעיתים עד 16 מ"מ) וברוחב של 10 עד 17 מ"מ, בשרניים ואכילים; הפרי בנוי פרודות בשרניות רחבים-ביצתיים בצורת יתד, חלקים וקרחים המאוחות לגוף דמו ענב, אך בהמשך הזמן הוא הולך ומתייבש לפרודותיו. 

הזרעים בצורת כליה, רוחבם שווה לשלושת רבעים מאורכם. 

== דבוקית מעוצה כצמח נוי ==
דבוקית מעוצה מזן דרומונד היא צמח המתאים לצל, חצי-צל, וגם לאור מלא. הצמח עמיד בקור, בשרב ובקרקעות גיריות, אך רגיש למליחות. הוא גדל בכל אזורי ישראל ובקרקעות מנוקזות שונות. מתאים לשתילה בגינה בצל העצים, כצמח כיסוי במפנה צפוני או מזרחי. קצב הגידול של השיח מהיר, והמועד המומלץ לגיזום הוא באביב בלבד. הריבוי נעשה באמצעות ייחורים מעוצים למחצה בחורף, שעוברים השרשה בשולחן השרשה ותחת ערפל באביב ובקיץ. השרשה מתקבלת תוך עשרה ימים<ref></ref>.

==הערות שוליים==